Diqqat markazida: Obama va Putin, G20 yakunlari, Suriya va amerikaliklar

Sankt-Peterburgdagi G20 sammiti doirasida Rossiya prezidenti Putin AQSh prezidenti Obama bilan ikki taraflama uchrashuv o‘tkazdi. Bu haqda “Interfaks” axborot agentligi xabar bermoqda.

Ular o‘rtasida Suriya nizolari atrofidagi vaziyat muhokama qilindi. Eslatib o‘tamiz, Suriya masalasiga nisbatan Rossiya va AQSh o‘rtasida qarama-qarshilik saqlanib qolmoqda.
“RIA Novosti” xabar berishicha, G20 sammiti yakunlari bo‘yicha o‘tkazilgan matbuot anjumanida Putin Suriyaga g‘arb davlatlaridan hujum boshlangan taqdirda yordam berishini bildirdi. Bundan tashqari, AQSh, Kanada, Turkiya, Saudiya Arabistoni va Fransiyaning urush tarafdori ekanligi, Rossiya, Argentina, Xitoy, Indoneziya, Braziliya, Italiya, Hindiston va Janubiy Afrika Respublikasining qarama-qarshi pozitsiyani egallaganini ham aytib o‘tdi.

“Suveren davlatga nisbatan o‘z-o‘zini mudofaa qilish maqsadida kuch qo‘llash mumkin. AQShga esa, ma’lumki, Suriya hujum qilayotgani yo‘q”, — qo‘shimcha qildi Putin.
AQShning Gallup kompaniyasi 3—4-sentabr kunlari AQSh fuqarolari o‘rtasida so‘rovnoma o‘tkazdi. Unga ko‘ra, aholining 26 foizi Suriyadagi harbiy operatsiyani qo‘llab-quvvatlashini bildirgan. Shu bilan bir vaqtda amerikaliklarning 51 foizi bunga qarshi bo‘lsa, yana 13 foizi aniq javob berishga qiynalgan.

Gallup tahlilchilari bergan ma’lumotga ko‘ra, 2011-yildagi Afg‘onistonga bostirib kirishni 82%, Iroqqa hujumni 59% amerikaliklar qo‘llab-quvvatlagan edi.